Titus Mocanu

Titus Mocanu (født 1. november 1923 i Brăila, død 26. april 2004 i Köln, Tyskland) var en rumensk kunstkritiker og estetiker.

Han studerte filosofi ved Universitetet i Cluj (som hadde flyttet til Sibiu under andre verdenskrig), der han var medlem av litteratursirkelen organisert av noen av Lucian Blagas studenter.

Etter å ha fullført studiene i 1947 ble han ansatt som assistent ved Fakultetet for filosofi og rettsvitenskap i Cluj (1947-1948), men mistet stillingen etter undervisningsreformen i 1948. Deretter arbeidet han som forsker i Cluj avdelingen til Det rumenske akademis Historisk-filosofiske institutt (1948-1952). I to år var han deretter såkalt «studiedirektør» ved en teknisk skole i Cluj (der han også underviste i matematikk, som han hadde studert på universitetet parallelt med filosofi), flyttet til București og underviste på en teknisk skole der (1954-1959). Mellom 1960 og 1962 var han matematikk-  og fysikklærer ved en skole i Prahova-fylket. Etter 1964 fikk han igjen lov å undervise på universitetsnivå, først ved Det polytekniske instituttet i București, der han underviste i vitenskapshistorie, og deretter ved Arkitekturhøyskolen «Ion Mincu» i București, der han var professor i estetikk. 

Han tok doktorgraden ved Universitetet i Cluj i 1969 med avhandlingen «Om det sublime», som kom ut som bok i 1970.

Han var medlem av Romanias Kunstnerunion, der han var kritikeravdelingens sekretær.

Han publiserte i tidsskriftene Viața Românească, Steaua, Revista de filosofie, Contemporanul, Arta, Forum mm.

Han emigrerte i 1979 til Vest-Tyskland, to år etter at hans kone, Elisabeth Axmann, hadde hoppet av der. I Vest-Tyskland arbeidet han som vitenskapsmedarbeider ved Kunstakademie Düsseldorf. Han samarbeidet også med Southwestern Journal of Philosophy (der han publiserte bl. a. «The Striving for Totality» i 1980).

Han var broren til Petru Mocanu, matematiker og medlem av Det rumenske akademi.

Bøker 
 Stăpânii, roman, 1964
 Despre sublim: aspirația către sublim și spiritul epocii contemporane, 1970
 Morfologia artei moderne, 1973
 Spiritul estetic al Renașterii și Galilei, 1972
 Estetica lui Hegel, 1973
 Despre o viziune asupra obiectului, 1971
 Problema luminii, 1972
 Abstracție şi proiectare fantastică, 1971
 Despre timp şi mișcare, 1972
 Fundamentele artei moderne: o introducere în formele ei simbolice, oversettelse av Werner Hofmanns bok, sammen med Elisabeth Axmann og Bucur Stănescu

Referanser

Bibliografi 
 Aurel Sasu, Dicționarul biografic al literaturii române, Ed. Paralela 45, Vol. II, p. 129-130 
 Academia Română, Dicționarul General al Literaturii Române (L/O), vol. IV, București, Editura Univers Enciclopedic, 2005

Eksterne lenker 
 Fil ved Fylkesbiblioteket Brăila

Rumenske kunstkritikere
Personer fra Brăila
Personer fra Köln